Didžioji langermanija

Didžioji langermanija, milžininis bizdžius arba didysis kukurdvelkis (Langermannia gigantea) – pumpotaukšlinių (Lycoperdaceae) šeimos grybas.

Gana įdomus grybas, galintis išauginti iki 10 kg sveriantį vaisiakūnį, kuris iš pradžių būna baltas, o sendamas gelsvėja. Jo paviršius apaugęs smulkiais, minkštais plaukeliais arba lygus. Bręstant vaisiakūniui luobelė sutrūkinėja į atskirus gabalus ir grybas pamažu suyra.

Auga ganyklose, parkuose, soduose, miškų pakraščiuose. Jauni vaisiakūniai valgomi.

Rūšis įrašyta į Lietuvos raudonąją knygą.

Agarikiečiai